Държавен вестник, бр. 51, 2020 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  51
приемането на нареждания, включително не-
присъствено и/или чрез дистанционен способ 
за комуникация, спазването на поредността 
на постъпване на нарежданията при преда-
ването им за изпълнение и съхраняване на 
информацията.
(3) Инвестиционният посредник поставя 
на входа на всеки от клоновете и офисите 
по ал. 1 информация за наименованието и 
седалището си, работното време, името и фа-
милията на лицето, отговорно за съответния 
клон или офис.
(4) Помещенията на адресите по ал. 1, в 
които инвестиционният посредник извършва 
дейност, трябва да отговарят на изискванията 
за противопожарна безопасност.
Чл. 61. В случаите, когато клиентът тър-
гува чрез електронна платформа за търговия 
с финансови инструменти, инвестиционният 
посредник съхранява информация за интернет 
протокол адресите (IP адреси) на клиента, от 
които се извършва търговията.
Чл. 62. Инвестиционният посредник не 
може да сключи договор по чл. 82, ал. 1 от 
ЗПФИ, ако не е извършена идентификация на 
клиента и ако клиентът или негов представител 
не е представил и не е подписал необходимите 
документи, представил е документи с явни 
нередности или данните в тях са непълни, 
имат неточности или противоречия или е 
налице друго обстоятелство, което поражда 
съмнение за ненадлежна идентификация или 
представителство.
Чл. 63. (1) Инвестиционният посредник 
няма право да изпълни нареждане, ако уста-
нови, че финансовите инструменти – предмет 
на нареждането за продажба, не са налични 
по сметката на клиента или са блокирани в 
депозитарна институция, както и ако върху 
тях е учреден залог или е наложен запор.
(2) Забраната по ал. 1 по отношение на за-
ложени финансови инструменти не се прилага 
в следните случаи:
1. приобретателят е уведомен за учредения 
залог и е изразил изрично съгласие да при-
добие заложените финансови инструменти и 
е налице изрично съгласие на заложния кре-
дитор в предвидените по Закона за особените 
залози случаи;
2. залогът е учреден върху съвкупност по 
смисъла на Закона за особените залози.
(3) Забраната по ал. 1 по отношение на 
поръчка за продажба на финансови инстру-
менти, които не са налични по сметка на 
клиента, не се прилага в случаите, когато 
инвестиционният посредник осигури по друг 
начин, че финансовите инструменти, предмет 
на продажбата, ще бъдат доставени към деня 
на сетълмент по сделката.
Чл. 64. (1) Инвестиционният посредник 
изисква от клиент, който подава нареждане 
за покупка на финансови инструменти, да 
му предостави паричните средства, необхо-
дими за плащане по сделката – предмет на 
нареждането, при подаване на нареждането, 
освен ако клиентът удостовери, че ще изпълни 
задължението си за плащане.
(2) Ако правилата на мястото на изпъл-
нение, на което ще бъде сключена сделката, 
допускат сключване на сделка, при която 
плащането на финансовите инструменти не 
се осъществява едновременно с тяхното прех-
върляне, инвестиционният посредник може да 
не изиска плащане от купувача при наличие 
на изрично писмено съгласие на продавача. 
Това се прилага съответно и при други прех-
върлителни сделки с финансови инструменти.
Чл. 65. (1) Инвестиционният посредник 
предоставя на клиента информация, сключва 
договори по чл. 82, ал. 1 от ЗПФИ и приема 
нареждания на клиенти чрез:
1. лица, предлагащи финансови инстру-
менти;
2. брокери на финансови инструменти;
3. инвестиционни консултанти;
4. управителите, изпълнителните членове 
на управителния орган или прокуристите на 
инвестиционния посредник.
(2) Инвестиционният посредник предава 
нареждания по чл. 6, ал. 2, т. 1 от ЗПФИ и 
предоставя услугите и извършва дейностите 
по чл. 6, ал. 2, т. 2 и 3 от ЗПФИ чрез брокери 
на финансови инструменти, които работят 
по трудов договор за него и са вписани в 
регистъра по чл. 30, ал. 1, т. 8 от ЗКФН, с 
изключение на случаите, когато услугите се 
предоставят чрез електронна платформа за 
търговия, работеща в автоматичен режим при 
предаване или изпълнение на нареждането.
(3) Инвестиционният посредник предоставя 
услугите по чл. 6, ал. 2, т. 4 и 5 от ЗПФИ чрез 
инвестиционни консултанти, които работят 
по трудов договор за него и са вписани в 
регистъра по чл. 30, ал. 1, т. 8 от ЗКФН.
Чл. 66. Инвестиционният посредник оце-
нява лицата по чл. 65, ал. 1, т. 1 въз основа 
на следните критерии:
1. лицата отговарят на изискванията на 
чл. 13, ал. 4, т. 1 – 4, 6 и 7 от ЗПФИ;
2. лицата притежават подходящ опит;
3. лицата притежават средно образование;
4. лицата разбират основните характерис-
тики, риска и функциите на финансовите 
инструменти, инвестиционните или допъл-
нителните услуги, които инвестиционният 
посредник предлага;
5. доколко лицата разбират сумата на раз-
ходите и таксите, които ще бъдат направени 
от клиента във връзка със сделки с даден 
финансов инструмент или инвестиционни 
услуги, или допълнителни услуги, предлагани 
от инвестиционния посредник;